નવી દિલ્હીઃ વડા પ્રધાન નરેન્દ્ર મોદી આફ્રિકાના ચાર ‌દેશોની પાંચ દિવસીય યાત્રા પરથી આજે સવારે ૬-૦૦ વાગ્યે નવી દિલ્હી પરત આવી ગયા છે. વડા પ્રધાન મોદીએ આજે ૧૦-૦૦ વાગ્યે કાશ્મીરની સ્થિતિની સમીક્ષા કરવા એક મહત્ત્વની બેઠક બોલાવી હતી. જે બે કલાક ચાલી હતી. આ બેઠકમાં સુષ્મા સ્વરાજ, અરૂણ જેટલી, રાજનાથ, પર્રિકર સહિતના ઉચ્ચ અધિકારીઓ શામેલ થયા હતા. કેન્દ્ર અને રાજ્ય સરકારે કાશ્મરની હિંસા પર લીધેલા તમામ પગલાંઓની રજૂઆત પીએમ સમક્ષ કરી હતી. સ્થિતિને નિયંત્રણમાં લેવાની ચર્ચા થઇ હતી. સાથે જ જમ્મુ કશ્મીર સરકારને તમામ મદદ કરવાની કેન્દ્રએ તૈયારી બતાવી છે. આ બેઠકને પગલે કેન્દ્રીય ગૃહપ્રધાન રાજનાથસિંહે પોતાનો અમેરિકા પ્રવાસ રદ કર્યો છે.